3. ΝΟΜΟΣ 5612 της 27/31 Αυγ. 1932 Περί κυρώσεως συμβάσεως δια την εκπόνησιν της οριστικής μελέτης του δικτύου των Υπονόμων Αθηνών, Πειραιώς και Περιχώρων αυτών και την ενδεχομένην κατασκευήν τμήματος του όλου έργου. Άρθρ.1.-(Κυρούται η από 19 Μαΐου 1932 σύμβασις Δημοσίου – Ανωνύμου Εταιρείας Κατασκευής Υπονόμων Αθηνών – Πειραιώς). Άρθρ.2.-Πάντες οι όροι της ανωτέρω Συμβάσεως κτώνται δια της παρούσης κυρώσεως ισχύν διατάξεων νόμου. Άρθρ.3.-1.Τα έργα των οποίων την εκτέλεσιν σκοπεί ο παρών Νόμος θεωρούνται ως αναγκαία έργα Δημοσίας ωφελείας, αι δε τυχόν πληρωτέαι αποζημιώσεις δια την απαλλοτρίωσιν ή την πρόσκαιρον κατάληψιν αναγκαιούντων κτημάτων ή οιωνδήποτε ετέρων δικαιωμάτων, ως και την σύστασιν δουλειών κλπ. δια την εκπόνησιν των μελετών και πάσαν συναφή προς ταύτην εργασίαν κανονισθήσονται κατά τας ισχυούσας περί αναγκαστικής απαλλοτριώσεως διατάξεις. Σελ. 598 23.Η.α.2-3 Υπόνομοι Πρωτεύουσας 2.Όπου δεν ήθελε παραστή ανάγκη απαλλοτριώσεως και ιδίως εις τας περιπτώσεις εισόδου ή διελεύσεως του αρμοδίου προσωπικού εις τας ιδιοκτησίας, συνιστώνται δουλείαι, βαρύνουσαι τα κτήματα κατά τας ισχυούσας διατάξεις. 3.Προσωρινά μέτρα επί των έργων, και επί των συνιστωμένων κατά τα ανωτέρω δουλειών απαγορεύονται απολύτως, μη εφαρμοζομένης της σχετικής εξαιρετικής διαδικασίας του Ειρηνοδίκου επιφυλάσσονται ουχ ήττον εις τον ιδιοκτήτην πάντα τα εκ του κοινού δικαίου λοιπά δικαιώματα. Άρθρ.4.-1.Πάσα οιαδήποτε βλάβη σταθερού σημείου ή οροσήμου ή άλλων οιωνδήποτε σημάνσεων, ή πάσης φύσεως εργασιών και έργων άτινα τοποθετούνται ή γίνονται προς τον σκοπόν της εκπονήσεως των μελετών, τιμωρούνται, εάν μεν εγένοντο εξ αμελείας, δια χρηματικής ποινής (τουλάχιστον 200 μέχρι 3.000), εάν δε εκ προθέσεως δια της ποινής της φυλακίσεως. 2.Δι’ αμφοτέρων των ποινών ή εκατέρας τούτων τιμωρείται και η κλοπή των ανωτέρω σταθερών σημείων, οροσήμων, σημάνσεων, και εν γένει υλικών, εργαλείων και μηχανημάτων. 3.Η φύλαξις και αστυνομία των ανωτέρω δύναται να ανατεθή δια Δ/τος, εκδιδομένου παρά του Υπουργού της Συγκοινωνίας, και εις υπαλλήλους του Αναδόχου, καθοριζομένου εν αυτώ του τρόπου του διορισμού των, των διακριτικών σημείων αυτών, των δικαιωμάτων και καθηκόντων των υπαλλήλων τούτων, ως και πάσης αναγκαίας λεπτομερείας προς επιτέλεσιν της εις αυτούς ανατεθησομένης υπηρεσίας. 4.Οι υπάλληλοι του Αναδόχου οι ασχοληθησόμενοι εις την εκπόνησιν των μελετών εξομοιούνται κατά την εκτέλεσιν της υπηρεσίας αυτών προς δημοσίους υπαλλήλους και τυγχάνουσι πάσης προστασίας εκ μέρους των Δημοσίων Αρχών. 5.Πας κάτοχος ακινήτου εντός της εκτάσεως εφ’ ης επεκταθήσονται αι μελέται υποχρεούται να επιτρέπη ελευθέρως την εις το ακίνητον, προσέλευσιν των υπαλλήλων του Αναδόχου, επί προσαγωγή σχετικού εγγράφου του Αναδόχου προς τους υπαλλήλους, εν ω θα εμφαίνηται η ιδιότης του υπαλλήλου, ο σκοπός της εις το ακίνητον εισόδου, ως και αι ώραι της επισκέψεως, τιμωρουμένου του ιδιοκτήτου εν αρνήσει μεν κατά το άρθρ. 164, εν αντιστάσει δε κατά το άρθρ. 66 του Ποινικού Νόμου. 